钦定古今图书集成/明伦汇编/官常典/第615卷 > 石曜
## 钦定古今图书集成/明伦汇编/官常典/第615卷 > 石曜

按《北齐书》本传：“曜字白曜，中山安喜人。亦以儒学进，
居官至清俭。武平中，黎阳郡守。值斛律武都出为兖
州刺史。武都即丞相咸阳王世子，皇后之兄，性甚贪
暴。先过卫县，令丞以下聚敛绢数千匹以遗之。及至
黎阳，令左右讽动曜及郡治下县官。曜手持一缣而
谓武都曰：‘此是老石机杼，聊以奉赠。自此来，并须出’”
于吏民，吏民之物，一毫不敢辄犯。武都亦知曜清素
纯儒，笑而不责。著《石子》十卷，言甚浅俗。后终于谯州
刺史。此外行事，史阙焉。